

REPUBLIKA HRVATSKA

KRAPINSKO – ZAGORSKA ŽUPANIJA

GRAD ZLATAR

GRADSKO VIJEĆE

KLASA: 601-01/25-01/01

URBROJ: 2140-07-01-25-2

Zlatar, 25.02.2025.

 Na temelju čl. 27. Statuta Grada Zlatara („Službeni glasnik Krapinsko-zagorske županije“ 36A/13, 9/18, 9/20 i 17A/21), Gradsko vijeće Grada Zlatara na 29. sjednici održanoj 25.02.2025., donijelo je

ODLUKU

o davanju na upravljanje i održavanje objekta i opreme

Dječjem vrtiću i jaslicama Zlatarsko zlato

Članak 1.

 Ovom Odlukom, Grad Zlatar daje na upravljanje i održavanje Dječjem vrtiću i jaslicama Zlatarsko zlato, Ulica Petra Krešimira 6, Zlatar, OIB: 85368851001, javnoj ustanovi za predškolski odgoj i obrazovanje te skrb o djeci rane i predškolske dobi čiji je osnivač Grad Zlatar, u svrhu obavljanja djelatnosti prostor (kat) u Pastoralnom centru, na adresi Dr. Jurja Žerjavića 3, Zlatar, ukupne građevinske bruto površine od 255,43 m2, ukupno neto površine 233,29 m2 izgrađenu na k.č.br. 14/34, k.o. Zlatar, upisana u z. k. ul. 2024. te k tome pripadajuće dvorište, sanitarije na prvom katu i hodnik. Predmetni prostor izgrađen je u sklopu projekta „Prenamjena kata Pastoralnog centra u dječji vrtić“ financiranog iz proračuna Grada Zlatara i Republike Hrvatske. Također se daje na upravljanje i održavanje nabavljena oprema iz istog projekta.

Članak 2.

Imovina iz članka 1. ove Odluke daje se Dječjem vrtiću i jaslicama Zlatarsko zlato bez naknade, na neodređeno vrijeme, dok postoji potreba ustanove za prostorom radi obavljanja registrirane djelatnosti.

Članak 3.

Ovlašćuje se Gradonačelnica Grada Zlatara za potpisivanje ugovora o davanju na upravljanje i održavanje imovine iz članka 1. ove Odluke.

Članak 4.

Ova odluka stupa na snagu dan nakon donošenja, a objavit će se u Službenom glasniku Krapinsko-zagorske županije.

PREDSJEDNICA

Danijela Findak